Zoey Grey

Kaname Suzz

* อดีตสามี

Weazel News

* หัวหน้านักข่าว

**Zoey Grey** คือตัวละครที่สวมบทบาทโดย Jiiesemexy

## **คำอธิบาย**

***Zoey Grey,*** หรือซ้อโซอี้ ที่ครอบครัว Square Family เรียกกัน เธอคอยดูแลและซัพพอร์ตครอบครัวทุกอย่าง ปัจจุบันเป็นเจ้าของกิจการ Tequi-la-la และเป็นหัวหน้านักข่าว (รักษาการ) ของ Weazel News ที่ตั้งอยู่ในย่าน Little Seoul

## **ข้อมูลภูมิหลัง**

***Zoey Grey,*** เกิดวันที่ 24 กันยายน 1996 เธอเป็นหลานสาวคนโตของลุง Filippo Coppola โดยครอบครัวของเธอเป็นครอบครัวขนาดใหญ่ ในวัยเด็กทุกคนมักตามใจเธอ จึงทำให้เธอเป็นคนที่ดื้อรั้น เอาแต่ใจ และชอบสร้างความปวดหัวให้น้องชายเธอเสมอ เธอสอบเข้ามหาวิทยาลัยแพทย์ด้วยเหตุผลแค่เพียงตามเพื่อนเข้ามา หลังจากที่เธอเรียนจบ ครอบครัวของเธอก็มีแพลนที่จะย้ายเข้ามาอยู่ที่เมือง Los Santos เธอได้ศึกษาหาข้อมูลเกี่ยวกับเมืองนี้และมองหาตำแหน่งแพทย์ที่ว่างอยู่ และสมัครเป็นแพทย์ในเมืองแห่งนี้

## **เหตุการณ์ที่เกี่ยวข้องภายในเมือง**

เธอได้ทำงานที่โรงพยาบาล Pillbox Hill Medical Center จนได้เลื่อนขั้นเป็นอาจารย์แพทย์ แต่เธอกลับพบว่า เธอไม่ได้มีความสุขกับอาชีพนี้แล้ว เธอจึงตัดสินใจลาออกจากแพทย์ และซื้อกิจการสถานบันเทิงเล็กๆ ภายใต้ชื่อร้าน Tequi-la-la โดยภายในร้านจำหน่ายเครื่องดื่มแอลกอฮอล์และอาหารหลากหลายชนิด นอกจากเธอจะมีธุรกิจเป็นของตัวเองแล้ว เธอยังได้ช่วยคุณลุง Filippo ทำธุรกิจดำมืดของครอบครัวอีกด้วย โดยสิ่งที่เธอทำนั้นไม่สามารถบอกให้ใครรับรู้ได้ และการได้ทำงานกับคุณลุงก็เป็นจุดกำเนิดที่ทำให้เธอได้พบรักกับ Kaname Suzz และได้แต่งงานกัน หลังจากนั้นไม่นานเธอได้รู้จักกับ Belief Ralph เด็กแก่น ๆ ซน ๆ โดย Gante Palacio เป็นผู้นำพามาให้รู้จัก เธอรู้สึกถูกชะตายิ่งนัก จึงรับเป็นน้องสาว และไปเที่ยวเล่นด้วยกันบ่อยๆ ชีวิตของ Zoey เหมือนจะผ่านไปอย่างเรียบง่าย แต่แล้วความรักของเธอก็เหมือนจะสะดุด พบอุปสรรค.. เพราะว่า Kaname ได้บินไปดูงานที่ต่างประเทศบ่อยครั้ง ทำให้ความสัมพันธ์ของเธอนั้นเริ่มห่างเหิน และเธอก็ได้ตัดสินใจจบความสัมพันธ์นี้ทันที

หลังจากที่เธอกลับมาเป็นโสดอีกครั้ง ชีวิตของเธอค่อนข้างเปลี่ยนไป เธอมักจะออกไปสังสรรค์ พบเจอคนใหม่ๆ มากยิ่งขึ้น ทุกสัปดาห์จะสามารถพบเจอเธอได้ที่ร้าน Vanilla Unicorn เธอใช้ชีวิตอยู่แบบนั้นไปพักใหญ่ ก็ถึงจุดที่อิ่มตัว และกลับมาทำงานอย่างปกติอีกครั้ง ไม่นานนักเธอก็ได้พบกับรักครั้งใหม่ในเหตุการณ์ซอมบี้ระบาด เธอได้พบแพทย์หนุ่มหน้าตาดี ชื่อว่า Danny Style เขาได้มาช่วยคนไข้ไว้จากฝูงซอมบี้ เธอรู้สึกประทับใจเขามาก ภายหลังเธอก็ได้มีโอกาสทำความรู้จักกับเขา และได้พัฒนาความสัมพันธ์ไปอีกขั้น เธอรู้สึกรัก Danny มาก แต่ก็รู้สึกเจ็บปวดด้วยเช่นกัน เธอรู้ดีว่าเธอไม่เหมาะสมกับเขา เพราะธุรกิจที่เธอทำนั้นไม่ได้ขาวสะอาด และนี่ก็เป็นความจริงที่ไม่สามารถแก้ไขหรือลบล้างได้ แต่ด้วยความรักที่เธอมีนั้นทำให้ตัดสินใจหมั้นกับ Danny ในที่สุด และเธอก็จะยังเก็บความลับนี้ต่อไป หลังจากนั้นเธอก็รับเลี้ยงบุตรบุญธรรมร่วมกับ Danny โดยพวกเขามีชื่อว่า Jahrodx Bloodblue และ Hana Bloodblue เธอรู้สึกเอ็นดูลูกทั้งสองคนมาก และอยากจะเลี้ยงดูเขาให้ดีที่สุด

วันที่ 24 มิถุนายน 2565 เป็นวันที่เราทั้งสองได้จัดงานพิธีมงคลสมรส ณ Lake Vinewood House ทุกอย่างเป็นไปอย่างเรียบง่าย และหลังจากวันนี้เราก็จะไม่ใช่คนอื่นคนไกลกันอีก :)

## **คำพูดติดปาก**

* *ถั่วมั้ย???*
* *โอโห้*
* *รึป้าวว..*
* *เราไม่ได้ซน*

## **Neo-Square**

***Neo-Square,*** เดิมชื่อ Square Family เป็นองค์กรอิสระที่ให้การสนับสนุนจัดกิจกรรมต่างๆ ภายในเมือง และอยู่ในเครือ Coppola อีกทั้งยังอยู่เบื้องหลังการค้าสิ่งผิดกฎหมาย และอาวุธในเมืองซึ่งมีเครือข่ายที่แตกแขนงออกไป ซึ่งยากต่อการตามตัวและเข้าถึงของเจ้าหน้าที่ พวกเราคอยเฝ้าดูความเป็นไปของกลุ่มอิทธิพลในเมืองจากสายข่าวที่มีอยู่แทบทุกที่ เปรียบเสมือนดวงตาที่คอยติดตามการกระทำต่างๆของผู้คน ไม่ว่าจะระดับล่างหรือระดับที่สูงกว่า โดยที่ไม่ยุ่งเกี่ยวหรืออยู่ฝั่งใดฝั่งหนึ่ง ในส่วนของการทำงานของ Zoey เธอเป็นผู้ดูแล และจัดการบัญชีทั้งหมดขององค์กรนี้